Diari Oficial de la Generalitat Valenciana


Sumari del DOGV 3237, del 07-05-1998 (1998/2727)

ACORD de 30 de gener de 1998, de la Comissió Territorial d’Urbanisme d’Alacant, que fa referència a la modificació puntual número 4 de les Normes Subsidiàries dels Poblets.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2727


Data del document
:   30-01-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de gener de 1998, de la Comissió Territorial d'Urbanisme d'Alacant, que fa referència a la modificació puntual número 4 de les Normes Subsidiàries dels Poblets. [1998/Q2727]
  
Vist l'expedient de referència i d'acord amb els següents:
  
Antecedents de fet
  
Primer
  
L'Ajuntament, en la sessió plenària celebrada el dia 6 d'octubre de 1997, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 29 de juliol de 1997, i en un dels diaris de major difusió provincial el 12 de juny de 1997. No s'han presentat al·legacions.
  
Segon
  
La documentació està integrada per memòria informativa i justificativa i plànols de l'estat actual i modificats en el mateix format que els de les normes subsidiàries.
  
Tercer
  
Aquest expedient té per objecte la modificació d'un viari previst en les Normes Subsidiàries, a fi d'adaptar-lo al col·lector general d'aigües residuals dels Poblets i el Verger, atés que aquest no coincideix amb el vial projectat en les Normes Subsidiàries i, en lloc de procedir a la desviació, obra econòmicament costosa, el que es proposa és incorporar el sòl localitzat entre el vial de les Normes Subsidiàries i el traçat del col·lector al domini públic amb l'ús de viari per a vianants; de manera que el traçat del vial es manté sense canvis al principi d'aquest, però, aproximadament, a la meitat de la longitud s'eixampla progressivament i deixa un espai triangular entre la vorera i la línia d'edificació aproximadament de 280 metres quadrats que es destinen a espai viari per a vianants. El viari, per tant, augmenta a costa de disminuir l'illa adjacent d'ús de tolerància industrial, l'edificabilitat de la qual disminueix.
  
Consideracions tecnicojurídiques
  
Primera
  
La tramitació ha sigut correcta, d'acord amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona
  
La documentació presentada es considera completa, de conformitat amb el que estableixen els articles 27 i concordants de la LRAU.
  
Tercera
  
Les determinacions que conté aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de les modificacions puntuals de plans generals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme, acorda:
  
1. Aprovar definitivament la modificació puntual número 4 de les Normes Subsidiàries del municipi dels Poblets.
  
2. Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor immediatament, de conformitat amb el que estableixen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document no té Normes Urbanístiques.
  
Contra aquest acord, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Alacant, 30 de gener de 1998.- El president de la Comissió Territorial d'Urbanisme: Fernando Modrego Caballero.